ddrg/super_eurlex huggingface dataset:
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 4 jakso - Yhteisön tuomioistuin - 220 artikla



Virallinen lehti nro C 321 E , 29/12/2006 s. 0141 - 0141

Virallinen lehti nro C 325 , 24/12/2002 s. 0122 - Konsolidoitu toisinto

Virallinen lehti nro C 340 , 10/11/1997 s. 0269 - Konsolidoitu toisinto

Virallinen lehti nro C 224 , 31/08/1992 s. 0060 - Konsolidoitu toisinto

(ETY:n sopimus - virallista julkaisua ei ole saatavilla)



220 artikla Yhteisön tuomioistuin ja yhteisön ensimmäisen oikeusasteen tuomioistuin varmistavat kumpikin toimivaltuuksiensa mukaisesti, että tätä sopimusta tulkittaessa ja sovellettaessa noudatetaan lakia. Lisäksi yhteisön ensimmäisen oikeusasteen tuomioistuimen yhteyteen voidaan asettaa 225a artiklassa määrätyin edellytyksin lainkäyttölautakuntia, joilla on tässä sopimuksessa määrättyjä lainkäyttöä koskevia toimivaltuuksia tietyillä erityisaloilla. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 2 jakso - Neuvosto - 207 artikla



Virallinen lehti nro C 321 E , 29/12/2006 s. 0137 - 0138

Virallinen lehti nro C 325 , 24/12/2002 s. 0118 - Konsolidoitu toisinto

Virallinen lehti nro C 340 , 10/11/1997 s. 0265 - Konsolidoitu toisinto

Virallinen lehti nro C 224 , 31/08/1992 s. 0058 - Konsolidoitu toisinto

(ETY:n sopimus - virallista julkaisua ei ole saatavilla)



207 artikla 1. Komitea, joka muodostuu jäsenvaltioiden pysyvistä edustajista, huolehtii neuvoston työn valmistelusta sekä suorittaa neuvoston sille antamat toimeksiannot. Komitea voi tehdä menettelyä koskevia päätöksiä neuvoston työjärjestyksessä määrätyissä tapauksissa. 2. Neuvostoa avustaa pääsihteeristö, jota johtaa yhteisen ulko- ja turvallisuuspolitiikan korkeana edustajana toimiva pääsihteeri, ja häntä avustaa varapääsihteeri, joka vastaa pääsihteeristön toiminnasta. Neuvosto nimittää pääsihteerin ja varapääsihteerin määräenemmistöllä. Neuvosto päättää pääsihteeristön organisaatiosta. 3. Neuvosto vahvistaa työjärjestyksensä. Neuvosto täsmentää 255 artiklan 3 kohdan soveltamiseksi työjärjestyksessään ne edellytykset, joilla yleisö voi tutustua neuvoston asiakirjoihin. Tämän kohdan soveltamiseksi neuvosto määrittelee, missä tilanteissa sen katsotaan toimivan lainsäätäjänä, jotta näissä tapauksissa voitaisiin laajemmin sallia yleisön tutustua asiakirjoihin, säilyttäen samalla päätöksenteon tehokkuus. Neuvoston toimiessa lainsäätäjänä äänestystulos ja äänestysselitykset sekä pöytäkirjaan merkityt lausumat julkistetaan aina. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - VII OSASTO - Talous- ja rahapolitiikka - 1 luku - Talouspolitiikka - 102 artikla



Virallinen lehti nro C 321 E , 29/12/2006 s. 0084 - 0084

Virallinen lehti nro C 325 , 24/12/2002 s. 0072 - Konsolidoitu toisinto

Virallinen lehti nro C 340 , 10/11/1997 s. 0217 - Konsolidoitu toisinto

Virallinen lehti nro C 224 , 31/08/1992 s. 0034 - Konsolidoitu toisinto



102 artikla 1. Kaikki toimenpiteet, joilla yhteisön toimielimille tai laitoksille, jäsenvaltioiden keskushallinnoille, alueellisille, paikallisille tai muille viranomaisille, muille julkisoikeudellisille laitoksille tai julkisille yrityksille annetaan erityisoikeuksia rahoituslaitoksissa, ovat kiellettyjä, jos ne eivät perustu toiminnan vakauden valvontaan liittyviin seikkoihin. 2. Neuvosto täsmentää 252 artiklassa määrättyä menettelyä noudattaen 1 kohdassa tarkoitetun kiellon soveltamiseksi tarvittavat määritelmät 1 päivään tammikuuta 1994 mennessä. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - XI OSASTO - Sosiaalipolitiikka, koulutus, ammatillinen koulutus ja nuoriso - 3 luku - Koulutus, ammatillinen koulutus ja nuoriso - 150 artikla



Virallinen lehti nro C 321 E , 29/12/2006 s. 0113 - 0113

Virallinen lehti nro C 325 , 24/12/2002 s. 0098 - Konsolidoitu toisinto

Virallinen lehti nro C 340 , 10/11/1997 s. 0245 - Konsolidoitu toisinto

Virallinen lehti nro C 224 , 31/08/1992 s. 0047 - Konsolidoitu toisinto

(ETY:n sopimus - virallista julkaisua ei ole saatavilla)



150 artikla 1. Yhteisö toteuttaa ammatillista koulutusta koskevaa politiikkaa, joka tukee ja täydentää jäsenvaltioiden toimia, pitäen täysin arvossa jäsenvaltioiden vastuuta ammatillisen koulutuksen sisällöstä ja järjestämisestä. 2. Yhteisön toiminnalla pyritään: - helpottamaan teollisiin muutoksiin mukautumista erityisesti ammatillisella koulutuksella ja uudelleenkoulutuksella, - parantamaan valmentavaa ammatillista koulutusta ja jatkokoulutusta ammattiin pääsyn ja palaamisen helpottamiseksi työmarkkinoilla, - helpottamaan pääsyä ammatilliseen koulutukseen ja edistämään ammattiin kouluttavien ja ammattia opiskelevien, erityisesti nuorison, liikkuvuutta, - kannustamaan koulutuslaitosten tai ammatillisten koulutuslaitosten ja yritysten välistä yhteistyötä ammatillista koulutusta koskevissa asioissa, - kehittämään tietojen ja kokemusten vaihtoa jäsenvaltioiden ammatillisten koulutusjärjestelmien yhteisissä kysymyksissä. 3. Yhteisö ja jäsenvaltiot edistävät yhteistyötä kolmansien maiden sekä ammatillisen koulutuksen alalla toimivaltaisten kansainvälisten järjestöjen kanssa. 4. Neuvosto toteuttaa 251 artiklassa määrättyä menettelyä noudattaen sekä talous- ja sosiaalikomiteaa ja alueiden komiteaa kuultuaan toimenpiteet, joilla myötävaikutetaan tässä artiklassa tarkoitettujen tavoitteiden toteuttamiseen mutta jotka eivät merkitse jäsenvaltioiden lakien ja asetusten yhdenmukaistamista. --------------------------------------------------
Euroopan yhteisön Perustamissopimuksen (Konsolidoitu toisinto) - Kuudes osa - Yleiset määräykset ja loppumääräykset - 305 artikla



Virallinen lehti nro C 321 E , 29/12/2006 s. 0178 - 0178

Virallinen lehti nro C 325 , 24/12/2002 s. 0152 - Konsolidoitu toisinto

Virallinen lehti nro C 340 , 10/11/1997 s. 0300 - Konsolidoitu toisinto

Virallinen lehti nro C 224 , 31/08/1992 s. 0078 - Konsolidoitu toisinto

(ETY:n sopimus - virallista julkaisua ei ole saatavilla)



305 artikla 1. Tällä sopimuksella ei muuteta Euroopan hiili- ja teräsyhteisön perustamissopimuksen määräyksiä, varsinkaan jäsenvaltioiden oikeuksia tai velvollisuuksia, mainitun yhteisön toimielinten valtuuksia eikä mainitussa sopimuksessa hiilen ja teräksen yhteismarkkinoiden toiminnasta annettuja määräyksiä koskevilta osin. 2. Tällä sopimuksella ei poiketa Euroopan atomienergiayhteisön perustamissopimuksen määräyksistä. --------------------------------------------------
Primaarilainsäädäntöön Bulgarian tasavallan ja Romanian Euroopan Unioniin liittymisen johdosta tehtävät muutokset - II Euroopan Yhteisön Perustamissopimus



Virallinen lehti nro C 321 E , 29/12/2006 s. 0327 - 0329



PRIMAARILAINSÄÄDÄNTÖÖN BULGARIAN TASAVALLAN JA ROMANIAN EUROOPAN UNIONIIN LIITTYMISEN JOHDOSTA TEHTÄVÄT MUUTOKSET Muutetaan seuraavat artiklat Bulgarian tasavallan ja Romanian Euroopan unioniin liittymistä koskevan sopimuksen voimaan tullessa seuraavasti: II EUROOPAN YHTEISÖN PERUSTAMISSOPIMUS 1. Korvataan 57 artiklan 1 kohdan viimeinen virke seuraavasti: "Bulgariassa, Virossa ja Unkarissa kansallisen lainsäädännön mukaan voimassa olevien rajoitusten osalta kyseinen päivämäärä on 31 päivä joulukuuta 1999." 2. Korvataan 189 artiklan toinen kohta seuraavasti: "Euroopan parlamentin jäsenmäärä saa olla enintään 736." 3. Vaalikauden 2009–2014 alusta alkaen korvataan 190 artiklan 2 kohdan ensimmäinen alakohta seuraavasti: "2. Kustakin jäsenvaltiosta valittavien edustajien määrä on seuraava: Belgia | 22 | Bulgaria | 17 | Tšekin tasavalta | 22 | Tanska | 13 | Saksa | 99 | Viro | 6 | Kreikka | 22 | Espanja | 50 | Ranska | 72 | Irlanti | 12 | Italia | 72 | Kypros | 6 | Latvia | 8 | Liettua | 12 | Luxemburg | 6 | Unkari | 22 | Malta | 5 | Alankomaat | 25 | Itävalta | 17 | Puola | 50 | Portugali | 22 | Romania | 33 | Slovenia | 7 | Slovakia | 13 | Suomi | 13 | Ruotsi | 18 | Yhdistynyt kuningaskunta | 72." | 4. Täydennetään 205 artiklan 2 kohdan ensimmäistä alakohtaa seuraavasti: "Bulgaria | 10 | Romania | 14." | 5. Korvataan 205 artiklan 2 kohdan toinen ja kolmas alakohta seuraavasti: "Kun neuvoston ratkaisu tämän sopimuksen nojalla on tehtävä komission ehdotuksesta, sen edellytyksenä on vähintään 255 puoltavaa ääntä, jotka edustavat jäsenten enemmistöä. Muissa tapauksissa ratkaisun edellytyksenä on vähintään 255 puoltavaa ääntä, jotka edustavat ainakin kahta kolmasosaa jäsenistä." 6. Täydennetään 258 artiklan toista alakohtaa seuraavasti: "Bulgaria | 12 | Romania | 15." | 7. Täydennetään 263 artiklan kolmatta alakohtaa seuraavasti: "Bulgaria | 12 | Romania | 15." | 8. Täydennetään 299 artiklan 1 kohdassa olevaa jäsenvaltioiden luetteloa viittauksella Bulgarian tasavaltaan ja Romaniaan. 9. Korvataan 314 artiklan toinen alakohta seuraavasti: "Tämä sopimus on liittymissopimusten nojalla todistusvoimainen myös englannin, bulgarian, tanskan, espanjan, viron, suomen, kreikan, unkarin, iirin, latvian, liettuan, maltan, puolan, portugalin, romanian, slovakin, sloveenin, ruotsin ja tšekin kielellä laadittuina toisintoina." --------------------------------------------------
Euroopan unionin toiminnasta tehdyn sopimuksen, konsolidoitu toisinto - 13 päivänä joulukuuta 2007 allekirjoitetun Lissabonin sopimuksen Hyväksyneen hallitustenvälisen konferenssin päätösasiakirjaan liitetyt julistukset - A. PERUSSOPIMUSTEN MÄÄRÄYKSIÄ KOSKEVAT JULISTUKSET - 17. Julistus Euroopan unionin oikeuden ensisijaisuudesta



Virallinen lehti nro 115 , 09/05/2008 s. 0344 - 0344



17. Julistus Euroopan unionin oikeuden ensisijaisuudesta Konferenssi muistuttaa, että Euroopan unionin tuomioistuimen vakiintuneen oikeuskäytännön mukaan perussopimukset ja unionin niiden nojalla antama lainsäädäntö ovat ensisijaisia jäsenvaltioiden oikeuteen nähden mainitussa oikeuskäytännössä määriteltyjen edellytysten mukaisesti. Lisäksi konferenssi on päättänyt liittää tähän päätösasiakirjaan neuvoston oikeudellisen yksikön tätä ensisijaisuutta koskevan lausunnon sellaisena kuin se on asiakirjassa 11197/07 (JUR 260): "Neuvoston oikeudellisen yksikön lausunto, annettu 22 päivänä kesäkuuta 2007, Euroopan yhteisöjen tuomioistuimen oikeuskäytännöstä seuraa, että EY-oikeuden ensisijaisuus on yhteisön oikeuden keskeinen periaate. Tuomioistuimen mukaan tämä periaate kuuluu luonnostaan Euroopan yhteisön erityisluonteeseen. Tämän vakiintuneen oikeuskäytännön ensimmäistä tuomiota (Costa vastaan ENEL, 15.7.1964, asia 6/64 [1] annettaessa perustamissopimuksessa ei ollut mainintaa ensisijaisuudesta. Näin on yhä edelleen. Se seikka, että ensisijaisuuden periaatetta ei sisällytetä tulevaan sopimukseen, ei millään tavoin muuta sitä, että periaate on olemassa, eikä vaikuta Euroopan yhteisöjen tuomioistuimen olemassa olevaan oikeuskäytäntöön." [1] "Tästä (…) seuraa, että perustamissopimukseen, joka on itsenäinen oikeuslähde, perustuvaa oikeutta vastaan ei voida sen erityisen ja alkuperäisen luonteen vuoksi vedota tuomioistuimessa minkään kansallisen oikeuden sääntöjen perusteella, koska muutoin perustamissopimuksen nojalla annettu lainsäädäntö menettää yhteisöä koskevan luonteensa ja itse yhteisön oikeudellinen perusta saatetaan kyseenalaiseksi." --------------------------------------------------
Euroopan unionin toiminnasta tehdyn sopimuksen, konsolidoitu toisinto - 13 päivänä joulukuuta 2007 allekirjoitetun Lissabonin sopimuksen Hyväksyneen hallitustenvälisen konferenssin päätösasiakirjaan liitetyt julistukset - A. PERUSSOPIMUSTEN MÄÄRÄYKSIÄ KOSKEVAT JULISTUKSET - 10. Julistus Euroopan unionista tehdyn sopimuksen 17 artiklasta



Virallinen lehti nro 115 , 09/05/2008 s. 0342 - 0342



10. Julistus Euroopan unionista tehdyn sopimuksen 17 artiklasta Konferenssi katsoo, että kun komissiossa ei enää ole kansalaisia kaikista jäsenvaltioista, tämän olisi kiinnitettävä erityistä huomiota siihen, että varmistetaan täysi avoimuus suhteessa kaikkiin jäsenvaltioihin. Komission olisi sitä varten oltava tiiviissä yhteydessä kaikkiin jäsenvaltioihin riippumatta siitä, onko niiden kansalainen komission jäsenenä, ja kiinnitettävä tässä yhteydessä erityistä huomiota tarpeeseen vaihtaa tietoja kaikkien jäsenvaltioiden kanssa ja kuulla niitä. Konferenssi katsoo lisäksi, että komission olisi toteutettava kaikki aiheelliset toimenpiteet varmistaakseen, että kaikkien jäsenvaltioiden, myös niiden, joiden kansalaista ei ole komission jäsenenä, poliittiset, yhteiskunnalliset ja taloudelliset olosuhteet otetaan täysimääräisesti huomioon. Näillä toimenpiteillä olisi muun muassa varmistettava se, että näiden jäsenvaltioiden asema otetaan huomioon hyväksymällä asianmukaisia organisatorisia järjestelyjä. --------------------------------------------------
Euroopan unionin toiminnasta tehdyn sopimuksen, konsolidoitu toisinto - PÖYTÄKIRJAT - Pöytäkirja (N:o 11) Euroopan unionista tehdyn sopimuksen 42 artiklasta



Virallinen lehti nro 115 , 09/05/2008 s. 0278 - 0278



PÖYTÄKIRJA (N:o 11) EUROOPAN UNIONISTA TEHDYN SOPIMUKSEN 42 ARTIKLASTA KORKEAT SOPIMUSPUOLET, jotka PITÄVÄT MIELESSÄ tarpeen panna täysimittaisesti täytäntöön Euroopan unionista tehdyn sopimuksen 42 artiklan 2 kohdan määräykset, PITÄVÄT MIELESSÄ, että 42 artiklan mukaisesti unionin politiikka ei vaikuta eräiden jäsenvaltioiden turvallisuus- ja puolustuspolitiikan erityisluonteeseen, siinä pidetään arvossa niitä velvoitteita, joita Pohjois-Atlantin sopimuksen perusteella on tietyillä jäsenvaltioilla, jotka katsovat yhteisen puolustuksensa toteutuvan Pohjois-Atlantin liitossa (Nato), ja se on sopusoinnussa tuossa yhteydessä toteutettavan yhteisen turvallisuus- ja puolustuspolitiikan kanssa, OVAT SOPINEET seuraavista määräyksistä, jotka liitetään Euroopan unionista tehtyyn sopimukseen ja Euroopan unionin toiminnasta tehtyyn sopimukseen: Euroopan unioni laatii yhdessä Länsi-Euroopan unionin kanssa niiden välistä lujitettua yhteistyötä koskevat järjestelyt. --------------------------------------------------
12008E327

Euroopan unionin toiminnasta tehdyn sopimuksen, konsolidoitu toisinto - KUUDES OSA: TOIMIELINJÄRJESTELMÄÄ JA VARAINHOITOA KOSKEVAT MÄÄRÄYKSET - III OSASTO: TIIVIIMPI YHTEISTYÖ - 327 artikla (aiemmat SEU-sopimuksen 27 a-27 e, 40-40 b ja 43-45 artikla sekä EY-sopimuksen 11 ja 11 a artikla)



Virallinen lehti nro 115 , 09/05/2008 s. 0189 - 0189
Euroopan unionin toiminnasta tehdyn sopimuksen, konsolidoitu toisinto - KOLMAS OSA: UNIONIN SISÄISET POLITIIKAT JA TOIMET - V OSASTO: VAPAUDEN, TURVALLISUUDEN JA OIKEUDEN ALUE - 4 luku: Oikeudellinen yhteistyö rikosoikeuden alalla - 84 artikla



Virallinen lehti nro 115 , 09/05/2008 s. 0081 - 0081



84 artikla Euroopan parlamentti ja neuvosto voivat tavallista lainsäätämisjärjestystä noudattaen säätää toimenpiteistä, joilla kannustetaan ja tuetaan jäsenvaltioiden toimintaa rikollisuuden torjunnan alalla. Nämä toimenpiteet eivät voi käsittää jäsenvaltioiden lakien ja asetusten yhdenmukaistamista. --------------------------------------------------
Euroopan unionin toiminnasta tehdyn sopimuksen, konsolidoitu toisinto - VIIDES OSA: UNIONIN ULKOINEN TOIMINTA - III OSASTO: YHTEISTYÖ KOLMANSIEN MAIDEN KANSSA JA HUMANITAARINEN APU - 1 luku: Kehitysyhteistyö - 211 artikla (aiempi EY-sopimuksen 181 artikla)



Virallinen lehti nro 115 , 09/05/2008 s. 0142 - 0142



211 artikla (aiempi EY-sopimuksen 181 artikla) Unioni ja jäsenvaltiot tekevät kukin toimivaltaansa kuuluvaa yhteistyötä kolmansien maiden ja toimivaltaisten kansainvälisten järjestöjen kanssa. --------------------------------------------------
Euroopan unionin toiminnasta tehdyn sopimuksen, konsolidoitu toisinto - KUUDES OSA: TOIMIELINJÄRJESTELMÄÄ JA VARAINHOITOA KOSKEVAT MÄÄRÄYKSET - III OSASTO: TIIVIIMPI YHTEISTYÖ - 328 artikla (aiemmat SEU-sopimuksen 27 a-27 e, 40-40b ja 43-45 artikla sekä EY-sopimuksen 11 ja 11 a artikla)



Virallinen lehti nro 115 , 09/05/2008 s. 0189 - 0189



328 artikla (aiemmat SEU-sopimuksen 27 a–27 e, 40–40b ja 43–45 artikla sekä EY-sopimuksen 11 ja 11 a artikla) 1. Tiiviimpään yhteistyöhön voivat sitä aloitettaessa liittyä kaikki jäsenvaltiot edellyttäen, että ne täyttävät siihen luvan antamista koskevassa päätöksessä vahvistetut mahdolliset osallistumisehdot. Ne voivat myös milloin tahansa liittyä siihen edellyttäen, että ne mainittujen ehtojen lisäksi noudattavat yhteistyön yhteydessä jo annettuja säädöksiä. Komissio ja tiiviimpään yhteistyöhön osallistuvat jäsenvaltiot pyrkivät edistämään mahdollisimman monen jäsenvaltion osallistumista yhteistyöhön. 2. Komissio ja tarvittaessa unionin ulkoasioiden ja turvallisuuspolitiikan korkea edustaja tiedottavat Euroopan parlamentille ja neuvostolle säännöllisesti tiiviimmän yhteistyön kehityksestä. --------------------------------------------------
Euroopan unionin toiminnasta tehdyn sopimuksen, konsolidoitu toisinto - KUUDES OSA: TOIMIELINJÄRJESTELMÄÄ JA VARAINHOITOA KOSKEVAT MÄÄRÄYKSET - I OSASTO: INSTITUTIONAALISET MÄÄRÄYKSET - 1 luku: Toimielimet - 4 jakso: Komissio - 246 artikla (aiempi EY-sopimuksen 215 artikla)



Virallinen lehti nro 115 , 09/05/2008 s. 0156 - 0156



246 artikla (aiempi EY-sopimuksen 215 artikla) Lukuun ottamatta kuolemantapauksia ja niitä tapauksia, joissa jäsenen tilalle nimitetään uusi jäsen tavallisessa järjestyksessä, komission jäsenen tehtävät päättyvät, kun hän eroaa tai hänet erotetaan. Neuvosto nimittää eronneen, erotetun tai kuolleen jäsenen tilalle jäljellä olevaksi toimikaudeksi yhteisymmärryksessä komission puheenjohtajan kanssa, Euroopan parlamenttia kuultuaan ja Euroopan unionista tehdyn sopimuksen 17 artiklan 3 kohdan toisessa alakohdassa määrättyjä perusteita noudattaen uuden jäsenen, jolla on sama kansalaisuus. Neuvosto voi komission puheenjohtajan ehdotuksesta päättää yksimielisesti, ettei tällaisissa tapauksissa ole tarpeen nimittää uutta jäsentä, etenkään jos jäljellä oleva komission jäsenen toimikausi on lyhyt. Jos puheenjohtaja eroaa, erotetaan tai kuolee, hänen tilalleen nimitetään uusi puheenjohtaja jäljellä olevaksi toimikaudeksi. Uutta puheenjohtajaa nimitettäessä noudatetaan Euroopan unionista tehdyn sopimuksen 17 artiklan 7 kohdan ensimmäisessä alakohdassa määrättyä menettelyä. Jos unionin ulkoasioiden ja turvallisuuspolitiikan korkea edustaja eroaa, erotetaan tai kuolee, hänen tilalleen nimitetään uusi ulkoasioiden ja turvallisuuspolitiikan korkea edustaja jäljellä olevaksi toimikaudeksi Euroopan unionista tehdyn sopimuksen 18 artiklan 1 kohdan mukaisesti. Jos kaikki komission jäsenet eroavat, he jatkavat Euroopan unionista tehdyn sopimuksen 17 artiklan mukaisesti toimessaan ja jatkavat juoksevien asioiden hoitamista, kunnes heidän tilalleen on nimitetty jäljellä olevaksi toimikaudeksi uudet komission jäsenet. --------------------------------------------------
Euroopan unionin toiminnasta tehdyn sopimuksen, konsolidoitu toisinto - KOLMAS OSA: UNIONIN SISÄISET POLITIIKAT JA TOIMET - XVII OSASTO: TEOLLISUUS - 173 artikla (aiempi EY-sopimuksen 157 artikla)



Virallinen lehti nro 115 , 09/05/2008 s. 0126 - 0126



173 artikla (aiempi EY-sopimuksen 157 artikla) 1. Unioni ja jäsenvaltiot huolehtivat siitä, että unionin teollisuuden kilpailukyvyn kannalta tarpeelliset edellytykset turvataan. Tällöin niiden toiminnalla pyritään avointen markkinoiden ja kilpailumarkkinoiden järjestelmän mukaisesti: - nopeuttamaan teollisuuden mukauttamista rakenteellisiin muutoksiin, - edistämään kaikkialla unionissa yritysten, erityisesti pienten ja keskisuurten yritysten, aloittamisen ja kehittämisen kannalta suotuisaa toimintaympäristöä, - edistämään yritysten välisen yhteistyön kannalta suotuisaa toimintaympäristöä, - edistämään keksintöjä, tutkimusta ja teknologista kehittämistä koskevan politiikan antamien teollisten mahdollisuuksien parempaa hyväksikäyttöä. 2. Jäsenvaltiot neuvottelevat keskenään yhteydessä komission kanssa ja sovittavat tarvittaessa yhteen toimintansa. Komissio voi tehdä aiheellisia aloitteita tämän yhteensovittamisen edistämiseksi, erityisesti aloitteita, joilla on tarkoitus vahvistaa suuntaviivoja ja indikaattoreita, järjestää parhaiden käytäntöjen vaihtoa sekä valmistella tarvittavat tekijät säännöllistä seurantaa ja arviointia varten. Euroopan parlamentti pidetään täysin ajan tasalla. 3. Unioni myötävaikuttaa 1 kohdassa tarkoitettujen tavoitteiden toteuttamiseen perussopimusten muiden artiklojen nojalla harjoittamallaan politiikalla ja toiminnalla. Euroopan parlamentti ja neuvosto voivat tavallista lainsäätämisjärjestystä noudattaen ja talous- ja sosiaalikomiteaa kuultuaan päättää erityistoimenpiteistä, joiden tarkoituksena on tukea jäsenvaltioissa 1 kohdassa tarkoitettujen tavoitteiden toteuttamiseksi toteutettuja toimia, mutta jotka eivät käsitä jäsenvaltioiden lakien ja asetusten yhdenmukaistamista. Tämän osaston määräykset eivät anna unionille perusteita toteuttaa toimenpiteitä, jotka voivat johtaa kilpailun vääristymiseen tai jotka käsittävät verotusta tai palkattujen työntekijöiden oikeuksia ja etuja koskevia säännöksiä tai määräyksiä. --------------------------------------------------
Euroopan unionin toiminnasta tehdyn sopimuksen, konsolidoitu toisinto - NELJÄS OSA: MERENTAKAISTEN MAIDEN JA ALUEIDEN ASSOSIOINTI - 199 artikla (aiempi EY-sopimuksen 183 artikla)



Virallinen lehti nro 115 , 09/05/2008 s. 0137 - 0137



199 artikla (aiempi EY-sopimuksen 183 artikla) Assosioinnilla pyritään seuraaviin tavoitteisiin: 1) jäsenvaltiot soveltavat kaupankäynnissään maiden ja alueiden kanssa samaa järjestelmää kuin perussopimusten mukaan keskinäisessä kaupankäynnissään; 2) jokainen maa ja alue soveltaa kaupankäynnissään jäsenvaltioiden sekä muiden maiden ja alueiden kanssa samaa järjestelmää kuin kaupankäynnissä sen Euroopan valtion kanssa, johon sillä on erityiset suhteet; 3) jäsenvaltiot osallistuvat näiden maiden ja alueiden asteittaisen kehittymisen vaatimiin sijoituksiin; 4) unionin rahoittamiin sijoituksiin saa tarjouksin ja toimituksin osallistua yhtäläisin ehdoin jokainen luonnollinen henkilö tai oikeushenkilö, joka on jäsenvaltion taikka jonkin maan tai alueen kansalainen; 5) jäsenvaltioiden sekä maiden ja alueiden välisissä suhteissa kansalaisten ja yhtiöiden sijoittautumisoikeutta säännellään sijoittautumisoikeutta koskevan luvun määräysten ja menettelyjen mukaisesti ja ketään syrjimättä, jollei 203 artiklan nojalla annetuista erityissäännöksistä muuta johdu. --------------------------------------------------
Euroopan unionin toiminnasta tehdyn sopimuksen, konsolidoitu toisinto - KOLMAS OSA: UNIONIN SISÄISET POLITIIKAT JA TOIMET - IX OSASTO: TYÖLLISYYS - 150 artikla (aiempi EY-sopimuksen 130 artikla)



Virallinen lehti nro 115 , 09/05/2008 s. 0113 - 0113



150 artikla (aiempi EY-sopimuksen 130 artikla) Neuvosto, joka tekee ratkaisunsa yksinkertaisella enemmistöllä, perustaa Euroopan parlamenttia kuultuaan neuvoa-antavan työllisyyskomitean edistämään jäsenvaltioiden työllisyys- ja työmarkkinapolitiikan yhteensovittamista. Komitean tehtävänä on: - seurata jäsenvaltioiden ja unionin työllisyystilannetta ja -politiikkaa, - laatia joko neuvoston tai komission pyynnöstä tai omasta aloitteestaan lausuntoja sekä myötävaikuttaa 148 artiklassa tarkoitetun, neuvostossa tapahtuvan käsittelyn valmisteluun, tämän kuitenkaan rajoittamatta 240 artiklan soveltamista. Tehtäväänsä toteuttaessaan komitea kuulee työmarkkinaosapuolia. Kukin jäsenvaltio ja komissio nimeävät komiteaan kaksi jäsentä. --------------------------------------------------